ÅRSMELDING FOR TROMS RYTTERKRETS 2023

Styret har i 2023 bestått av:

Leder: Stine S. Haldorsen, 9000-byen

Nestleder: Erik Pontini, HAR

Styremedlem: Pål Brodtkorb, SKÅL

Styremedlem: Mia Eggum, Harstad ride og kjøreklubb, GK-ansvarlig

Styremedlem: Vera Jacobsen, SKJOM, grenleder sprang

Styremedlem: Kristina Schneider, MIDT (grenleder dressur)

Styremedl/u-rep: Uma Othelie Vang, ungdomsrepresentant

Sytremeldem vikingur.

Vara 1: Helga Gåre, web

Vara 2: Roger Ingebrigtsen, KVAL

Styret har avholdt 2 styremøter. Styret har også behandlet saker via mail og styret sin facebook side i løpet av året som har gått. Styrereferater og annen relevant informasjon er lagt ut på hjemmesiden og på facebook-siden vår fortløpende.

Vi jobber aktivt med å bli mere synlig i sosiale medier og håper alle fortsatt vil dele innhold med oss.

Aktiviteter og kurs:

Kretshelga 2023 ble avholdt digitalt og fysisk. Vi opplevde at mange ønsker et digitalt tilbud og har da valgt å avholde årets kretsmøte digitalt.

Troms rytterkrets har arrangert steward kurs i 2023.

Vi har sett en nedgang i deltagelse på stevner og treninger i regi av våre rideklubber. Det er en gjenganger i hele landet.

På kretstinget til NRYF ble det foreslått at kretser og regioner skal endres. De har sent ut et spørrekjema til alle klubber og kretser, slik at man skal få en oversikt over hva de enkelte klubber og kretser gjør. Administrasjonene skal legge frem et forslag på Tinget i 2025 og det er svært viktig at klubber og kretser stiller og stemmer for det forslaget de mener er det beste for ryttersporten. Krets og klubber i Nord-Norge har større utfordringer på grunn av høye reisekostnader for deltakelse på kurs, samlinger og deltakelse på stevner i egen region. Kostnader for å utdanne tekniske personell og sørge for at alle våre frivillige klarer å opprettholde sine autorisasjoner er kostbart for klubb og krets. Jeg utfordrer krets og klubber til å sørge for å følge opp NRYF og sørge for at vi får levelige vilkår i fremtiden slik at man klarer å utvikle ryttersporten i Nord-Norge.

**Årsmelding fra grenleder dressur, Troms Rytterkrets 2023**

**Stevner**

I 2023 ble det arrangert 23 dressurstevner, som fordelte seg på 13 D-stevner og 10 UK-stevner. To D-stevner hadde innlagte L-klasser. Det er en nedgang fra 2022. Det arrangeres flest UK-stevner på våren og høsten, mens D-stevnene stort sett arrangeres i utendørssesongen. Arrangørklubber for dressurstevner i 2023 var: Midt-Troms og omegn Hestesportsklubb, Tromsø Ryttersportsklubb, Skjomen IL – ryttergruppa, Skånland stall- og rideklubb, Harstad Kjøre- og rideklubb, Harstad Rytterklubb, Nordreisa Rideklubb, Ryttersportsklubben NOR og Langøya Rideklubb. Dette er de samme klubbene som arrangerte stevner i 2022. Det er fortsatt en utfordring å få fylt opp stevnene, men de fleste arrangører velger å avholde stevnene selv med lav deltakelse.

**Kretstreninger**

Det er i år ikke avholdt noen kretstreninger i dressur. Det arrangeres flere dressurtreninger i kretsen, men ingen av treningene har oppfylt kravene som trengs for å kalles kretstreninger, eller så søker ikke klubbene om å ha treningene som kretstreninger. Grenleder håper at flere klubber arrangerer dressurtreninger som oppfyller kravene til kretstreninger. Kriterier for tildeling finnes på TRYK sin hjemmeside på rytter.no.

**Mesterskap**

I 2023 ble det arrangert både KM Dressur og HM Dressur! Sistnevnte har ikke vært avholdt på mange år! Midt-Troms og omegn Hestesportsklubb var arrangør for begge stevnene. Ingen av stevnene satte rekord for antall påmeldte, men tross det ble det to fine stevner.

I KM Dressur ble det følgende resultater:

I junior-klassen var det 3 startende.

* 1.plass gikk til Henny Emilie Dyrnes Vangen / Keegan’s Albus Dumbledore fra Ryttersportsklubben NOR.
* 2.plass gikk til Madelen Dyrnes Karlsen / Extrawhite fra Ryttersportsklubben NOR.
* 3.plasssen gikk til Marie Nordli / Asaks Lovely Fashion fra Midt-Troms og omegn Hestesportsklubb.

I seniorklassen var det 6 startende.

* 1.plass gikk til Mette Bratten / Dream Horses First fra Tromsø Ryttersportsklubb.
* 2.plass gikk til Marte Engjaberg / M.Y. Labaila fra Midt-Troms og omegn Hestesportsklubb.
* 3.plass gikk til Maria Jakobsen / Lovinda fra Nitusenbyen Hestesportsklubb.

I HM Dressur ble det følgende resultater:

I seniorklassen var det 4 startende.

* 1.plass gikk til Maria Jakobsen / Lovinda fra Nitusenbyen Hestesportsklubb.
* 2.plass gikk til Erik Magnus Pontini / Dadoo JK fra Harstad Rytterklubb.
* 3.plass gikk til Marte Engjaberg / M.Y. Labaila fra Midt-Troms og omegn Hestesportsklubb.

Kretsen gratulerer med flotte prestasjoner!

**Generelt**

Dressuren befinner seg nok enda litt i et dalsøkk, men heldigvis ses det god rekruttering blant nye ryttere hos flere klubber, og flere ryttere satser mer på sporten de holder på med. Den korte utesesongen skaper fortsatt en flaskehals når det kommer til avvikling av stevner. Det er få klubber som søker på mesterskapsstevner til tross for at kretsen dekker en større del av kostnadene. Styret ønsker innspill på hvilke andre tiltak som kan forsøkes for å få flere klubber til å søke på mesterskapene.

02.01.2024

Grenleder dressur

Kristina Schneider